Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 250/2000. (XII. 24.) Korm. rendelet (a továbbiakban:
Paragraph Index: 447

g) a szavatoló tõke módosulásával kapcsolatban az új adatok (szavatoló tõke, illetve fizetõképességi mutató) megállapítására vonatkozó számítások. A szavatoló tõke számításánál a változásokat, illetve a jegyzett tõke módosulását — a Hpt. és a számviteli elõírásoknak megfelelõen — csak a pénzügyi realizálás és a megfelelõ dokumentumok egyidejû rendelkezésre állásától lehet figyelembe venni! Ha a közgyûlés (alapító) a jegyzett tõke csökkentésérõl dönt, a tõke leszállításának értékét a döntést követõ naptól a szavatoló tõke számításánál már figyelembe kell venni, függetlenül attól, hogy a Cégbíróságra a jegyzett tõke leszállítására vonatkozó jegyzõkönyvet, alapszabály-módosítást benyújtották-e vagy sem. A szövetkezeti formában mûködõ hitelintézeteknél jegyzett tõke elemek (részjegy, vagyoni hozzájárulás stb.), csak egyszer szerepelhetnek. A mérleg Jegyzett tõke sorában a bejegyzett tõke összegén kívül a befizetett, és a Cégbíróságra bejegyzésre már benyújtott, de még be nem jegyzett tõkeemelést is figyelembe lehet venni, ha a cégbírósági benyújtást dokumentáló közgyûlési (alapítói) határozatot, a befizetést igazoló dokumentumokat egyidejûleg a Felügyelet részére benyújtották. A részjegy-tulajdonosok által visszaszolgáltatott és a szövetkezeti hitelintézet által visszavásárolt részjegyek nem szerepelhetnek a részjegy-állományban. A visszavásárolt részjegyek állományát csak a cégbírósági bejegyzésig, illetve a számviteli rendezésig szabad a mérlegben kimutatni. Az alárendelt kölcsöntõke juttatásnál a Hpt. 5. számú melléklete 11. pontja szerint a visszafizetési idõpontot megelõzõ öt év során fokozatosan, évente egyenlõ arányban kell a csökkentést végrehajtani. Ennek megfelelõen az alárendelt kölcsöntõkét évente egy alkalommal a szerzõdés szerinti lejárat idõpontjának megfelelõ napon az eredeti tõkeösszeg 20%-ával csökkentett összegben kell számításba venni.4 4 Lásd a Függelék II. részét. A devizában nyújtott alárendelt kölcsöntõke esetében a szavatoló tõkébe történõ beszámítandó részét, illetve a csökkentés mértékét devizában kell figyelembe venni, és azt kell az elõírt árfolyamon forintra átszámítani. A jelentéseket úgy kell kitölteni, hogy megállapítható legyen minden hónapban az aktuális, illetve az auditált szavatoló tõke értéke, amelyet a tendenciák vizsgálatához, a törvényi elõírások betartásának ellenõrzéséhez, valamint az intézkedések meghozatalához használ a Felügyelet.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes